देश भले ही इस वक्त डिजिटल इंडिया की राह पर आगे बढ़ रहा हो, मगर डिजिटल बैंकिंग से जुड़े ट्राजैक्शन के दौरान सबसे अधिक धोखाधड़ी भारतीयों के साथ ही होती है। यह बात हाल ही में पेमेंट कंपनी फिडेलिटी नेशनल इन्फॉर्मेशन सर्विसेज (एफआईएस) की ताजा रिपोर्ट में सामने आई है। संगठन ने इसके लिए कई देशों में सर्वे किया था, जिसके बाद यह रिपोर्ट जारी की है। एफआईएस ने पाया कि पिछले साल 18 फीसदी भारतीय उपभोक्ता डिजिटल बैंकिंग के दौरान जालसाजी का शिकार हुए। सर्वे में यह आंकड़ा बाकी देशों की तुलना में सबसे अधिक था।